Dennis Schröder

Denisas Maikas Šrioderis (, g. 1993 m. rugsėjo 15 d.) – Vokietijos krepšininkas, žaidžiantis NBA lygoje besivaržančioje Klivlando „Cavaliers“ komandoje.

Gimė vokiečio ir imigrantės iš Gambijos šeimoje.

 Karjera 
2013 m. NBA naujokų biržoje Atlantos „Hawks“ pasirinko jį 17-uoju šaukimu. Savo debiutiniame sezone sužaidęs tik 49 rungtynes su komanda vidutiniškai pelnė 3,7 taškus per rungtynes.

2016 m. spalio 26 d. D. Šrioderis pasirašė ketverių metų sutarties pratęsimą su Atlantos „Hawks“, kurio vertė siekė 70 mln. JAV dolerių.https://www.nba.com/hawks/news/hawks-sign-dennis-schroder-contract-extension

2017–2018 m. NBA sezone Denisas Šrioderis vidutiniškai pelnė 19,4 taškus per rungtynes – daugiausiai karjeroje.

2018 m. liepos 25 d. D. Šrioderis buvo išmainytas į Oklahomos Sičio „Thunder“.https://www.nba.com/thunder/news/acquisitions-180725 D. Šrioderis tapo 2020 m. NBA šešto žaidėjo apdovanojimo finalininkas.

2020 m. lapkričio 18 d. D. Šrioderis buvo išmainytas į Los Andželo „Lakers“https://www.latimes.com/sports/lakers/story/2020-11-18/lakers-draft-jaden-mcdaniels-pick-for-thunder, o 2021 m. rugpjūčio 13 d. D. Šrioderis prisijungė prie Bostono „Celtics“ komandos.https://www.nba.com/celtics/news/pressrelease/celtics-sign-dennis-schroder

2022 m. vasario 10 d. D. Šrioderis buvo išmainytas į Hiustono „Rockets“https://www.nba.com/rockets/news/rockets-complete-four-player-trade-boston, tačiau su komanda sužaidė tik 15 rungtynių, nes 2022 m. kovo 29 d. patyrė peties traumą.https://www.houstonchronicle.com/texas-sports-nation/podcast/article/Rockets-sit-veterans-for-rest-of-season-17038039.php

2022 m. rugsėjo 16 d. D. Šrioderis pasirašė vienų metų sutartį su Los Andželo „Lakers“ komanda.https://www.nba.com/news/free-agent-guard-dennis-schroder-signs-1-year-deal-with-lakers

2023 m. birželio 30 d. krepšininkas pasirašė dvejų metų 26 milijonų JAV dolerių vertės sutartį su Toronto „Raptors“.

 Nacionalinė rinktinė 
D. Šrioderis atstovavo Vokietijos vyrų krepšinio rinktinei 2012 m. jaunimo iki 20 metų Europos krepšinio čempionate, kuriame rinktinė iškovojo penktą vietą.

2014 m. liepos 27 d. D. Šrioderis debiutavo Vokietijos vyrų suaugusiųjų rinktinėje rungtynėse prieš Suomijos vyrų krepšinio rinktinę.https://mahr.sb-vision.de/dbb/html/herren/spieler/spielespieler.aspx?spnr=276

D. Šrioderis atstovavo rinktinei 2015, 2017 ir 2022 m. Europos krepšinio čempionatuose. 2017 m. Europos krepšinio čempionate Deniso Šrioderio vedama rinktinė pateko į ketvirtfinalius. Čempionate krepšininkas vidutiniškai pelnė 23,7 taškus, bei atliko 5,6 rezultatyvius perdavimus per rungtynes – daugiausiai rinktinėje.https://www.fiba.basketball/eurobasket/2017/player/Dennis-Schroder 2022 m. Europos krepšinio čempionate D. Šrioderis vidutiniškai pelnydamas 22,1 taškus per rungtynes (daugiausiai rinktinėje) kartu su komanda iškovojo bronzą.https://www.fiba.basketball/eurobasket/2022/team/Germany 2025 m. Europos čempionate Latvijoje tapo žemyno čempionu ir turnyro MVP.

 Dalyvavimas čempionatuose 

|}

 Išnašos 

Kategorija:Vokietijos krepšininkai
Kategorija:Vokietijos olimpiečiai